સખરમાં ગરમી તો સખત હતી .ફક્ત સિંધુ નદીમાં નાહવા પડો , ત્યારે ઠંડક અનુભવાય કેમકે સિંધુનું પાણી ઠંડુ હોય છે .પણ તમારું માથું તડકામાં ગરમ થઇ જાય , એટલે ઘડી ઘડી ડૂબકી મારી લેવી પડે . સમય મળ્યે હું સિંધુમાં નાહવા પડતો .હું આનંદમાં હતો .પણ મા બાપના કાગલોએ મને બે ચેન બનાવી દીધેલો , જલ્દી ઘરે આવીજા , જલ્દી ઘરે આવીજા ,એવા શબ્દોજ કાગળમાં હોય ,તમે માનશો હું કાગળ જોઈનેજ ખુશી થવાને બદલે નિરાશ થઇ જતો .મારે છૂટવું હતું , પણ હું કોઈ સંજોગોમાં છૂટી શકું એમ ન હતો . હું મિલ્ટ્રીના કાયદાની મર્યાદામાં રહી . ડાંડોળાય કરતો કેમેય કર્યો મને કાઢી મુકે છે ? પણ અસંભવ . હું મશીનની બાબતોનું ભણવા જતો ,અગાઉ કીધું એમ મારો માસ્તર સિવિલિયન શીખ હતો .એ જ્યારે ભણાવતો હોય .ત્યારે હું એની વાતોમાં ધ્યાન ના આપું અને બીજા રમત રાડા કરું એટલે એ મનેજ બુમો પાડીને શીખવ શીખવ કરે , મને બહુજ કંટાળો અપાવે .આવી કંટાળા જનક પરિસ્થિતિથી બચવા મેં વિચાર કર્યો કે આ માસ્તર પાસે ચિત્ત છોડીને ભણવું ,પણ જ્યારે પરીક્ષક અધિકારી પરિક્ષા લેવા આવે ત્યારે નાપાસ થઇ જવું ,પાસ થવું એ હાથની વાત નથી . પણ નાપાસ થવું એતો હાથની વાત છે . પછી હું બરાબર ધ્યાનથી ભણું અને માસ્તરની શાબાશી મેળવતો રહું ,હું 48 રૂપિયા પગાર મેળવતો હતો . જો હું આ પરિક્ષામાં પાસ થઇ જાઉં તો મારો પગાર ઘણો બધો વધી જાય . પણ મારાં માબાપના ઉપાડે ખાસ કરીનેતો મારી માના ઉપાડાએ મારી મઝા મારી ગઈ .